Diari Oficial de la Generalitat Valenciana


Sumari del DOGV 2750, del 17-05-1996 (1996/838232)

ORDRE de 23 d'abril de 1996, de la Conselleria de Cultura, Educació i Ciència, per la qual s'aproven les bases i es convoca la concessió de subvencions destinades a municipis per a activitats especials de promoció esportiva durant l'any 1996.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/23/(3)/dof/vci/html**

### Dades del document

Número de DOGV
:   2750

Data del DOGV
:   17-05-1996

Secció del DOGV
:   DISPOSICIONS GENERALS

Número del document
:   1996/838232


Data del document
:   23-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 23 d'abril de 1996, de la Conselleria de Cultura, Educació i Ciència, per la qual s'aproven les bases i es convoca la concessió de subvencions destinades a municipis per a activitats especials de promoció esportiva durant l'any 1996.   
D'acord amb l'article 31.28 de l'Estatut d'Autonomia de la Comunitat Valenciana, l'Esport és competència exclusiva de la Generalitat Valenciana. Així doncs i d'acord amb la Llei de la Generalitat Valenciana 4/1993, de 20 de desembre, de l'Esport de la Comunitat Valenciana, incumbeix a aquesta a través de la Conselleria de Cultura, Educació i Ciència l'ordenació, programació i planificació de l'activitat esportiva en la nostra Comunitat, mitjançant el foment i la promoció de la pràctica esportiva en els municipis.  
La Generalitat Valenciana pretén fomentar la difusió i la pràctica de l'esport en la nostra Comunitat i fonamentalment promoure l'esport d'àmbit municipal que despleguen els ajuntaments, fundacions o patronats esportius municipals que per delegació ho tinguen assumit.  
Per això i d'acord amb l'article 35 de la Llei 5/1983, de 30 de desembre, de Govern Valencià, i amb el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana,  
ORDENE  
Primer  
Convocar la concessió de subvencions destinades a municipis de la Comunitat Valenciana que ho sol·liciten en el temps i la forma escaients, per a activitats especials de promoció esportiva, per un import global màxim de quaranta-cinc milions dues-centes sis mil dues-centes quaranta-quatre pessetes (73.821.032), a càrrec del capítol IV de la secció 09, servei 09 i programa 457-10, línia 4,02, dels pressupostos de la Generalitat Valenciana per a 1996, d'acord amb els criteris que estableixen les bases d'aquesta ordre.  
Segon  
Aprovar les bases per què es regirà la convocatòria, que figuren com a annexos a aquesta ordre.  
DISPOSICIONS FINALS  
Primera  
Es faculta el director general de l'Esport per a dictar les resolucions necessàries per a l'adequat desplegament i execució d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos, a comptar des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició del recurs requerirà la comunicació prèvia a la Conselleria de Cultura, Educació i Ciència.  
Tot això de conformitat amb els articles 57 i 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 23 d'abril de 1996  
El conseller de Cultura, Educació i Ciència,  
FERNANDO VILLALONGA CAMPOS  
ANNEX I  
Bases per les quals es regula la convocatòria de subvencions destinades a municipis de la Comunitat Valenciana per a activitats especials de promoció esportiva durant l'any 1996  
Primera. Beneficiaris  
Podran sol·licitar aquestes subvencions els ajuntaments i els organismes autònoms municipals amb competències en matèria d'esport de la Comunitat Valenciana.  
Segona. Sol·licituds i documentació  
2.1. Instància adreçada a la Conselleria de Cultura, Educació i Ciència segons el model que figura com a annex II d'aquesta ordre, que estarà a la disposició dels interessats a la Direcció General de l'Esport i a les direccions territorials de Cultura i Educació d'Alacant, Castelló i València, acompanyada de la documentació següent:  
a) Descripció del projecte d'activitat que es vol realitzar.  
b) Pressupost d'ingressos i despeses, on haurà de figurar la relació de totes les ajudes o subvencions sol·licitades i/o concedides per qualsevol de les administracions o ens públics i privats per tal de finançar aquesta activitat.  
c) Certificat de l'acord de l'òrgan corresponent en què s'incloguen els punts següents:  
- Facultar l'alcalde president del municipi o l'òrgan que tinga la representació de l'organisme autònom municipal de què es tracte per a sol·licitar a la Conselleria de Cultura, Educació i Ciència l'ajuda necessària per a l'execució de l'activitat que es vol que siga subvencionada i per a subscriure tots els documents que es puguen derivar de la realització d'aquesta.  
- Compromís de l'entitat local de finançament i pagament posterior de la part de l'import no subvencionat. Tot això segons les quantitats reflectides en el pressupost de l'activitat.  
- Compromís que la realització de l'activitat s'ajustarà al que preveu el projecte.  
d) Pressupost global de l'ajuntament o organisme autònom municipal per a l'exercici anual 1996, destinat a l'esport, en què es detallen ingressos previstos i despeses per funció, personal, escoles esportives, material, etc.  
2.2. Les sol·licituds s'hauran de presentar al Registre General de la Conselleria de Cultura, Educació i Ciència, situat a l'avinguda de Campanar 32, de València, o a les direccions territorials de Cultura i Educació d'Alacant, Castelló o València, als centres d'informació de l'Oficina d'Informació, Iniciatives i Reclamacions de la Generalitat Valenciana o en qualsevol dels llocs a què es refereix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2.3. El termini de presentació d'instàncies serà de 30 dies a partir de l'entrada en vigor de l'ordre.  
2.4. L'admissió a tràmit d'una sol·licitud de subvenció o ajuda no generarà cap compromís de concessió d'aquella.  
2.5. Quan la sol·licitud no complisca els requisits o falte algun document complementari dels que en cada cas s'exigeixen, es requerirà els interessats perquè ho esmenen en el termini de deu dies, advertint-los que s'arxivarà l'expedient si es deixa passar el termini sense esmenar-ho.  
2.6. La sol·licitud es considerarà desestimada si no es produeix la resolució en el termini de 3 mesos des de la finalització del termini de presentació d'instàncies.  
Tercera. Objecte i aplicació de les subvencions  
A aquest efecte, es consideren activitats especials de promoció esportiva:  
3.1. Els programes de promoció esportiva de la Conselleria de Cultura, Educació i Ciència assumits pels municipis, en col·laboració amb la Direcció General de l'Esport.  
En aquest apartat i per a l'exercici 1996 s'inclouen les activitats realitzades dins la campanya Campaments Esportius d'Estiu, que seran especialment tutelats per la Conselleria de Cultura, Educació i Ciència i concertats amb els municipis on s'han de realitzar.  
3.2. L'organització de les competicions d'àmbit municipal o intermunicipal dels XIV Jocs Esportius de la Generalitat Valenciana.  
3.3 La realització d'esdeveniments esportius de caràcter extraordinari, com són les activitats esportives de caràcter nacional o internacional, que tinguen lloc en l'any corrent, la celebració de les quals tinga una especial transcendència en l'àmbit de la Comunitat Valenciana i que estiguen organitzades en col·laboració amb la federació esportiva corresponent de la Comunitat Valenciana.  
El finançament d'aquests haurà de ser concertat prèviament amb la Direcció General de l'Esport. En tot cas s'haurà d'informar per escrit la Direcció General de l'Esport, en el termini de presentació d'instàncies corresponent a aquesta ordre, de l'esdeveniment o esdeveniments previstos per a l'any 1996 i de les dates de realització previstes. D'igual forma s'informarà dels grans esdeveniments internacionals previstos per a anys ulteriors.  
Quarta. Valoració i resolució  
4.1. Es crea una comissió per a l'avaluació de les sol·licituds presentades i traslladar-les al director general de l'Esport  
La comissió avaluadora estarà composta per dos representants de la Direcció General de l'Esport i un de cada una de les direccions territorials de Cultura i Educació d'Alacant, Castelló i València.  
4.2. La Direcció General de l'Esport podrà demanar totes les informacions, aclariments o documents complementaris que estime necessaris per a assessorar-se.  
4.3 Una vegada formalitzats els actes d'instrucció corresponents, el director general de l'Esport elevarà la proposta de resolució al Hble. Sr. Conseller de Cultura, Educació i Ciència, que acordarà la concessió o denegació de l'ajuda i determinarà la quantia d'aquesta.  
4.4. Podrà ser causa de denegació de la subvenció no haver justificat degudament subvencions concedides amb anterioritat.  
4.5. La Direcció General de l'Esport notificarà als interessats, a través de la Direcció Territorial de Cultura i Educació de la província corresponent, la resolució del conseller relativa a la concessió o desestimació de les sol·licituds presentades.  
4.6. La Conselleria de Cultura, Educació i Ciència ordenarà la pràctica dels tràmits necessaris per a l'oportuna transferència de les subvencions a cada una de les entitats beneficiàries que hagen acreditat els requisits i condicions exigits en aquesta disposició.  
Cinquena. Obligacions dels beneficiaris  
5.1. Trobar-se en la situació que legitima la concessió.  
5.2. Acreditar la realització de l'activitat i el compliment dels requisits i condicions que determinen la concessió o l'ús d'aquestes.  
5.3. Sotmetre's a les actuacions de control financer que corresponen a la Intervenció General de la Conselleria d'Economia i Hisenda, en relació amb les subvencions concedides.  
5.4. Comunicar l'obtenció de subvencions o ajudes per a la mateixa finalitat procedents d'altres administracions o ens públics o privats.  
5.5. Notificar a la Direcció General de l'Esport qualsevol proposta de canvi o modificació del programa i despeses presentats, en el moment que es produïsca.  
Tota alteració de les condicions que es tinguen en compte per a la concessió de la subvenció i en tot cas l'obtenció concurrent de subvencions o ajudes atorgades per altres administracions o entitats públiques o privades, podran donar lloc a la modificació de la resolució de concessió.  
5.6. Fer constar en tota informació o documentació pròpia de l'activitat que està subvencionada per la Conselleria de Cultura, Educació i Ciència.  
5.7. L'import de les subvencions regulades en aquesta ordre no podran superar en cap cas, totes soles o en concurrència amb altres subvencions o ajudes d'altres administracions públiques o d'altres ens públics o privats, el cost de l'activitat a realitzar pel beneficiari.  
5.8. La realització del programa d'activitats per al qual va ser concedida la subvenció serà de l'exclusiva responsabilitat de l'entitat perceptora, també aniran a càrrec seu els mitjans humans i materials necessaris per a acomplir-lo, i les obligacions fiscals i de la Seguretat Social que se'n deriven.  
Sisena. Justificació i forma de pagament  
6.1. El pagament de l'ajuda s'efectuarà després de la justificació pel beneficiari d'haver realitzat a càrrec seu les activitats per a les quals es va concedir, presentant en la Direcció General de l'Esport, a través de la Direcció Territorial de Cultura i Educació de la seua província, la documentació següent en dos exemplars:  
a) Memòria que reculla la informació sobre la realització i la conclusió de l'activitat, que incloga els punts següents:  
Nom del promotor (ajuntament, fundació o patronat esportiu municipal).  
Denominació, dates i hores de realització; nombre de participants per edat, sexe, modalitats esportives practicades i instal·lacions utilitzades.  
Relació de tècnics a càrrec de l'activitat i titulació esportiva que posseeixen.  
Informe de l'activitat en l'aspecte tècnic.  
Valoració d'aquesta referida a resultats obtinguts en la promoció esportiva i influència en la població i altra informació que es puga considerar d'interés.  
b) Certificat de despesa expedit per l'interventor o pel secretari de l'ens públic amb el vistiplau del president o de l'òrgan que tinga la representació de l'organisme autònom municipal, segons el model de l'annex III, en què es detallen:  
- L'import de la despesa contreta per l'activitat, amb separació de l'aportació del promotor o de l'entitat que la subvencione i de la subvenció que aporte la Conselleria de Cultura, Educació i Ciència.  
- Els perceptors, amb especificació del concepte i l'import corresponent a cada creditor.  
- Lloc on queden dipositats els documents originals, que hauran de ser custodiats per l'entitat perceptora i estaran a la disposició de les persones que els puguen sol·licitar en representació de la Conselleria de Cultura, Educació i Ciència o d'altres organismes competents.  
6.2. El termini de presentació dels justificants requerits acabarà el 15 de novembre de l'any corrent, excepte en les subvencions per a esdeveniments esportius que se celebren durant els mesos de novembre i desembre, cas en què acabarà el 31 de desembre.  
6.3. La justificació s'ha de fer pel total del pressupost aprovat en el projecte inicial de l'activitat. En el cas que la despesa haja sigut diferent de la projectada, s'haurà de raonar la reducció o l'ampliació.  
6.4. Els conceptes de la despesa no podran ser diferents dels que figuraven en la sol·licitud de subvenció, aprovats per la Conselleria de Cultura, Educació i Ciència.  
6.5. El pagament es podrà fraccionar en dos termes quan les ajudes siguen iguals o superiors a dues-centes mil pessetes i l'interessat ho faça constar així en la sol·licitud.  
En aquest cas, la subvenció es tramitarà de la forma següent:  
- El 40% de l'import es lliurarà de manera immediata, una vegada realitzada la concessió i presentada l'acceptació.  
- El 60%, corresponent al segon lliurament, es pagarà després de la justificació de la despesa d'acord amb el que disposen els punts anteriors d'aquest mateix apartat sisé.  
6.6. Les entitats beneficiàries de la subvenció hauran de preveure els fons suficients, dels seus recursos propis, per a afrontar les despeses pressupostades i no finançades mitjançant la subvenció.  
6.7. Una vegada presentats els comptes justificatius i en el cas que hi faça observacions la Direcció General de l'Esport, l'entitat subvencionada disposarà de 10 dies hàbils, a partir de la notificació corresponent, per a trametre'ls novament amb les correccions oportunes.  
Setena  
La Conselleria de Cultura, Educació i Ciència es reserva el dret de realitzar el seguiment de les activitats subvencionades i d'inspeccionar la destinació de la subvenció concedida. Podran ser causa d'anul·lació o reducció d'aquesta l'incompliment del programa, en especial del seu objectiu, i l'ocultació de dades referents al total dels ingressos i despeses de l'activitat.  
Vuitena. Reintegrament de les subvencions  
8.1. El reintegrament de les quantitats percebudes i l'exigència de l'interés de demora des del moment del pagament de la subvenció seran procedents en els casos següents:  
a) Incompliment de l'obligació de justificació.  
b) Obtenir la subvenció sense tenir les condicions requerides per a això.  
c) Incompliment de la finalitat per a la qual es va concedir la subvenció.  
d) Incompliment de les condicions imposades als beneficiaris amb motiu de la concessió de la subvenció.  
e) Igualment, en el cas previst en la base 5.7, quan la subvenció principal siga de la Generalitat Valenciana serà procedent el reintegrament de l'excés obtingut sobre el cost de l'activitat realitzada.  
Novena  
En allò que no preveu aquesta ordre, els beneficiaris s'hauran de sotmetre a la Llei d'Hisenda Pública de la Generalitat Valenciana i a la Llei de Pressupostos de la Generalitat Valenciana per a l'exercici de 1996.  
Tot això sense perjudici del règim d'infraccions i sancions previst en el títol VI del Text Refós de la Llei d'Hisenda Pública de la Generalitat Valenciana.


Còpia Permalink ELI